ג'ינה טורס

ג'ינה טורס (באנגלית: Gina Torres; נולדה ב-25 באפריל 1969) היא שחקנית קולנוע וטלוויזיה אמריקאית. מוכרת בעיקר מתפקידה בתור ג'סיקה פירסון בסדרת הדרמה המשפטית "Suits" ובסדרת הספין אוף שלה "פירסון".

 ביוגרפיה 
טורס נולדה לריצ'רד ורבקה בבית החולים Flower Fifth Avenue במנהטן, הצעירה מבין שלושה ילדים. משפחתה התגוררה לתקופה קצרה בוושינגטון הייטס לפני שעברו לברונקס. אביה עבד בתור סדר דפוס עבור ה-La Prensa והניו יורק דיילי ניוז.

בשל מוצאה הקובני, טורס דוברת ספרדית.

טורס החלה לשיר בגיל צעיר, ולמדה משחק בתיכון לאמנויות פיורלו לה גוארדיה  במנהטן, ניו יורק. היא גם התאמנה בשירת אופרה וג'אז והשתתפה במקהלת גוספל. לאחר סיום לימודיה התיכוניים, ואף שטורס הגישה בקשה והתקבלה ללימודים במספר מכללות, עקב העלות היא לא יכלה להתחיל בלימודים. תחת זאת היא בחרה להגשים את חלומה ולפתח קריירת משחק.

 קריירה 
בשנת 2001, טורס זכתה בפרס אלמה על משחק יוצא דופן בתפקיד השחקנית הראשית בסדרת הדרמה קלאופטרה 2525. ב-2004, היא הייתה מועמדת לפרס סטלייט לביצועים הטובים ביותר לשחקנית בתפקיד משנה בסדרת דרמה, על גילום תפקידה של יסמין בסדרת הטלוויזיה אנג'ל. טורס גם השתתפה בסרטים מטריקס Reloaded ומטריקס רבולושנס.

בשנת 2004, טורס הופיעה בשבעה פרקים של העונה השלישית של הסדרה 24 בתור ג'וליה מיליקן, אשה המנהלת רומן עם ראש סגל הבית הלבן והופכת למעורבת בשערורייה נשיאותית. ב-2005, היא השתתפה בפרק הפיילוט של <span>אמהות הכדורגל, וכמו כן דובבה את הדמות של ויקסן במספר פרקים של סדרת האנימציה ליגת הצדק ללא הגבלה, ודובבה במספר פרקים בסדרה מטריקס:אונליין את ניובי.
שמאל|ממוזער|198x198 פיקסלים|טורס ב-2008
טורס ידועה גם בזכות גילום תפקידה של זואי וואשבורן בסדרת הטלוויזיה קצרת הימים פיירפליי, אשר שודרה למשך עונה אחת בלבד. באותה השנה, היא גם שיחקה בתפקיד זואי בסרט סרניטי (2005).

ב-2006, טורס גילמה את דמותה של שריל קררה בסדרת הדרמה Standoff של רשת פוקס. באותה השנה, טורס שיחקה גם בסרט אני חושב שאני אוהב את אשתי, בתור בת זוגו של כריס רוק.

בשנת 2009, טורס לוהקה לסדרה Washington Field, פיילוט מאת המפיק אדוארד אלן פיליפ גאלגר על יחידה מיוחדת של האף. בי. איי הפועלת ברחבי העולם, ומגיבה על אירועים המשפיעים על אינטרסים אמריקאים.

טורס דיבבה את הקול של וונדר וומן במשחק התפקידים המקוון DC Universe Online עד אמצע 2013, וכן את הקול של Arachnid בסרט המצויר Transformers Prime.

בשנת 2013, טורס הופיעה יחד עם שחקן פיירפליי נייתן פיליון, בפרק של תוכנית הטלוויזיה של פיליון, קאסל.

החל משנת 2011, טורס מגלמת את דמותה של ג'סיקה פירסון בסדרת הטלוויזיה Suits. ב-2016, נמסר כי טורס תפרוש מהסדרה במהלך העונה השישית, כאשר טורס הצהירה כי הנסיעות התכופות בין אתר הצילומים בטורונטו ובין ביתה בלוס אנג'לס נמאסו עליה. עם זאת, טורס הופיעה פעם נוספת בפרק הסיום של העונה השישית, וכן הופיעה בתפקיד אורח במסגרת העונה השביעית.

טורס גם גילמה את התפקיד של CAPCOM במסגרת הגרסה המעודכנת של המשימה: חלל בדיסניוורלד.

 חיים אישיים 
טורס התארסה ללורנס פישבורן בפברואר 2001, ובני הזוג נישאו ב-22 בספטמבר 2002. בתם נולדה ב-2007.

טורס ופישבורן שיחקו יחדיו כזוג נשוי בסדרת הטלוויזיה "חניבעל".

בספטמבר 2017, טורס הודיעה על גירושיה מפישבורן.

 פילמוגרפיה 
 קולנוע 
 שנה סרט תפקידהערות 1996Bed of RosesפרנסיןThe Substance of Fireמלצרית 2003מטריקס Reloadedקאסמטריקס רבולושנסקאס 2004מופע השיערמרסלה 2005Fair Game סטייסיסרניטיזואי וואשבורן 2006Jam לילךחמש אצבעותעיישה 2007אני חושב שאני אוהב את אישתי ברנדה קופרSouth of Picoקרלה סילבה 2009Don't Let Me Drown דיאנה 2010ליגת הצדק: משבר בשני העולמות סופר וומןדיבוב2013Mr. Sophistication ג'ניס ווטרס2019סלה והספיידסמייבל סאמרס2022Give Me An Aויולטה גונזלס2023המציאה המושלמתדארסי וייל2024The Everything PotגיילTBAThe Hating Game

 טלוויזיה 
 שנים סדרה תפקיד הערות 1992Unnatural Pursuits סילקן פרק: "I Don't Do Cuddles" 1995-1992חוק וסדרלורה אלקין / שרלין2 פרקים 1994M.A.N.T.I.S.ד"ר איימי אליססרט טלוויזיוני (פיילוט) 1995NYPD Blueאישה דומיניקניתפרק: "E.R." 1996-1995לחיות את החיים מגדלנה / נל 2 פרקים 1996Dark Angel למאייןסרט טלוויזיוני 1997פרופיילרמישל ברובייקרפרק: "FTX: Field Training Exercise" 1997The Gregory Hines Showג'נט פרק: "Flirting with Disaster" 1997זינה הנסיכה הלוחמת קלאופטרה פרק: "The King of Assassins" 1997The Underworld לא ידוע סרט טלוויזיוני 1997 – 1999הרקולס: המסעות המופלאים נביולה תפקיד אורחת, 8 פרקים 1998הרקולס: המסעות המופלאיםבת הימסון, מנהלת הליהוק פרק: "Yes, Virginia, There is a Hercules" 1998ניקיטהג'נה ווגלרפרק: "Open Heart" 1998Encore!פטרון אופרה 2000 – 2001קלאופטרה 2525הלן "הל" קרטרתפקיד ראשי, 28 פרקים 2001 – 2002Any Day Nowסטייסי טרנטון3 פרקים 2001 – 2006זהות בדויהאנה אספינוזהתפקיד אורח, 6 פרקים 2002 – 2003פיירפליזואי וושברןתפקיד ראשי, 14 פרקים 2003The Agencyדאקיה בנגהפרק: "Absolute Bastard" 2003אנג'ל יסמין 5 פרקים. מועמדות לפרס סטלייט2003The Guardianסיידי הארפר2 פרקים2003The Law and Mr. Leeויקי ליסרט טלוויזיוני 2004CSI: Crime Scene Investigationהמפקד הוטוןפרק: "XX" 200424ג'וליה מיליקןתפקיד אורח, 7 פרקים 2004 – 2006Justice League Unlimitedויקסן (דיבוב) 5 פרקים 2004Gramercy Parkגברת האמונדסרט טלוויזיוני2005Soccer Momsג'יימי קייןסרט טלוויזיוני2006המגןסיידי קוואנו2 פרקים2006ללא עקבותטיירה יוזפרק: "More Than This" 2006 – 2007Standoffשריל קאררהתפקיד ראשי, 18 פרקים 2009-2007Dirty Sexy Moneyהנסיכה אמה2 פרקים 2008בוסטון ליגלמרי פרנקליןפרק: "The Gods Must Be Crazy" 2008בונזד"ר טוני אזרלופרק: "The Bone That Blew" 2008מחשבות פליליותתיאה סלינאספרק: "Normal" 2008 – 2009איליי סטוןעו"ד מילר2 פרקים 2009החיים על פי נדלילה רובינסוןפרק: "Water & Power" 2009היחידהסמלת נטשה אנדרוזפרק: "Best Laid Plans" 2009גדולה מהחייםדיאנה הולפרק: "Make Me a Match" 2009פלאש פורוורדפלישיה וודק2 פרקים 2009אחת שיודעתגבריאלה אברמס2 פרקים2009Applause for Miss E מגיסרט טלוויזיוני2009Washington Fieldג'קי פאלמרסרט טלוויזיוני2010יומני הערפד ברי פרק: "Bloodlines" 2010The Boondocksאבוני בראון (דיבוב)פרק: "Lovely Ebony Brown" 2010Hugeד"ר דורותי רנדתפקיד ראשי, 10 פרקים2011 – 2013רובוטריקים: פריים אייראקניד (דיבוב)12 פרקים2011 – 2018Suitsג'סיקה פירסוןתפקיד ראשי, 91 פרקים 2013קאסלפנלופה פוסטרפרק: "Reality Star Struck" 2013 – 2015חניבעלפיליס "בלה" קרופורדתפקיד אורח, 5 פרקים 2015נקמהנטלי ווטרספרק 32015 – 2016מלחמת הכוכבים: המורדיםקטסו אוניו (דיבוב)פרק 22016Teenage Mutant Ninja Turtles2016וסטוורלד לורןפרק 22017תופסתהסוכנת ג'סטין דיאזעונה 2, 10 פרקיםClawsסאלי בייטספרק: "Fallout"מלחמת הכוכבים: כוחות הגורל קטסו אוניו (דיבוב) עונה 22018חלל אינסופיקווין (דיבוב)2019ריברדיילתפקיד אורחעונה 4 פרק 8פירסוןג'סיקה פירסוןתפקיד ראשי; 10 פרקים2021–הווהמוקד 911: טקססטומי וגהתפקיד ראשי; עונות 2–52022אגדת ווקס מכינהקיפר ינאןדיבוב; 4 פרקים

 סדרות רשת 
 שנה סדרה דמות הערות 2015 Con Manגרייספרק: "Voiced Over"

 משחקי וידאו 
 שנה משחק דמות2005The Matrix Onlineניובי (דיבוב)2011DC Universe Onlineוונדר וומן (דיבוב)2012רובוטריקים: פריים - המשחקאייראקניד (דיבוב)2014Destinyאיקורה ריי2017Destiny 2איקורה ריי

 תיאטרון 
 שנה מחזה דמות1993Face Valueמרסי ויליאמס1994The Best Little Whorehouse Goes Publicטרי קלארק

 קישורים חיצוניים 



 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:אמריקאים ממוצא קובני
קטגוריה:אמריקאיות שנולדו ב-1969
קטגוריה:אמריקאים שנולדו ב-1969